钦定古今图书集成/方舆汇编/职方典/第1530卷 > 镇远府建置沿革考 通志
## 钦定古今图书集成/方舆汇编/职方典/第1530卷 > 镇远府建置沿革考 通志

本府

《禹贡》荆、梁二州南境。周属楚，为㵲溪。秦属黔中郡。汉属武陵郡。隋属清江郡。唐武德初，以其地当牂牁之冲，置务州，寻改思州。天宝中，改宁彝郡，后陷于蕃。宋大观元年，蕃部长田祐泰请内附，仍置思州，领务川、卭水、安彝三县。宣和四年废，仍属黔中。绍兴二年，复置思州，以田氏为守。元初取江陵，置镇远沿边溪洞招讨司，寻改为军民总管府，以田氏为总管。明洪武五年，改为镇远州，隶湖广。永乐十一年，废思州、思南二宣慰司，以故地析置镇远府，隶贵州。正统三年，省州并府。九年，置施秉县。弘治十一年，置镇远县，俱隶府。

皇清康熙二十二年，改湖广镇偏二卫隶贵州省镇。

远卫入县。二十六年省偏桥卫入施秉县。领县二

镇远县：〈附郭。〉

宋大观元年，田氏内附，始置安彝县。元改镇安县。至正二年，复为安彝县，寻改镇远溪洞金容金达等处蛮彝军民长官司，隶思州军民宣慰司。明洪武五年，改为镇远金容金达蛮彝长官司，隶镇远州。正统三年，省州隶府。弘治十一年改设镇远县。

皇清因之。康熙二十二年，巡抚杨雍建《疏》“题割湖广”

镇远卫入县。编户四里。领长官司二卭水、偏桥、施秉县

元至元二年，置前江等处军民长官司，隶思州军民宣慰司。明洪武五年，改施秉蛮彝长官司，隶思州宣慰司。正统九年，改设施秉县，隶府。

皇清因之。康熙二十六年，总督范承勋疏题裁卫省。

偏桥卫入县，编户二里半。